Id-Deċiżjoni tal-Kummissjoni
tas-6 ta’ Lulju 2000
li temenda d-Deċiżjoni 1999/710/KE dwar listi proviżorji ta’ stabbilimenti ta’ terzi pajjiżi li minnhom l-Istati Membri jawtorizzaw l-importazzjoni ta’ laħam ikkapuljat u preparazzjonijiet tal-laħam
(notifikat bħala d-dokument numru C(2000) 1846)
(Test b’relevanza għaż-ŻEE)
(2000/430/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju ta’ l-1995 dwar il-kondizzjonijiet sabiex tiġi stabbilita, għal perjodu ta’ transizzjoni, ta’ listi proviżorji ta’ stabbilimenti ta’ pajjiżi terzi minn liema l-Istati Membri huma awtoriżżati sabiex jimportaw ċerti prodotti ta’ oriġini ta’ l-annimali, prodotti tas-sajd jew molluski ħajjin b’żewġ valvi [1], kif emendata permezz tad-Deċiżjoni 98/603/KE [2], u b’mod partikolari l-Artikolu 2(1) u l-Artikolu 7 ta’ l-istess,
Billi:
(1) Lista proviżorja ta’ stabbilimenti li jipproduċu laħam ikkapuljat u preparazzjonijiet tal-laħam ġiet stabbilita permezz tad-Deċiżjoni tal-Kummissjoni 1997/710/KE [3].
(2) Ir-Rumanija bagħtet lista ta’ stabbilimenti li jipproduċu laħam ikkapuljat u preparazzjonijiet tal-laħam u rigward liema l-awtoritajiet responsabbli jiċċertifikaw li l-istabbilimenti huma inkonformità mar-regoli tal-Komunità.
(3) Listi proviżorji ta’ stabbilimenti li jipproduċu l-laħam ikkapuljat u preparazzjonijiet tal-laħam jistgħu għalhekk jiġu stabbilit għar-Rumanija in konformità mal-proċedura stipulata fid-Deċiżjoni tal-Kunsill 95/408/KEE fir-rigward ta’ ċerti pajjiżi.
(4) Il-miżuri previsti f’din id-Deċiżjoni huma inkonformità ma’ l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
It-test ta’ l-Anness ta’ din id-Deċiżjoni huwa miżjud ma’ l-Anness għad-Deċiżjoni 1999/710/KE.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-6 ta’ Lulju 2000.